ddrg/super_eurlex huggingface dataset:
(5)

Nõukogu kiitis 24. jaanuaril 2022 heaks järeldused, milles mõistis hukka Venemaa jätkuva agressiivse tegevuse ja ähvardused Ukraina suunal ning kutsus Venemaad üles leevendama pingeid, järgima rahvusvahelist õigust ja osalema kehtestatud rahvusvaheliste mehhanismide kaudu konstruktiivselt dialoogis. Nõukogu kinnitas taas liidu täielikku pühendumust aluspõhimõtetele, millele on rajatud Euroopa julgeolek ja mis on sätestatud Ühinenud Rahvaste Organisatsiooni (ÜRO) põhikirjas ning Euroopa Julgeoleku- ja Koostööorganisatsiooni asutamisdokumentides, sealhulgas Helsingi lõppaktis ja Pariisi hartas. Need aluspõhimõtted hõlmavad eelkõige riikide suveräänset võrdsust ja territoriaalset terviklikkust, piiride puutumatust, hoidumist jõu kasutamisest või sellega ähvardamisest ning riikide vabadust valida või muuta oma julgeolekukorraldust. Nõukogu märkis, et need põhimõtted ei ole läbiräägitavad, neid ei muudeta ega tõlgendata uuesti ning nende rikkumine Venemaa poolt on takistuseks ühisele ja jagamatule julgeolekuruumile Euroopas ning ohustab rahu ja stabiilsust Euroopa mandril. Tuletades meelde Euroopa Ülemkogu 16. detsembri 2021. aasta järeldusi, kordas nõukogu, et igasugusel Venemaa poolt Ukraina vastu suunatud edasisel sõjalisel agressioonil on tohutud tagajärjed ja kõrge hind, mis hõlmab mitmesuguseid valdkondlikke ja individuaalseid piiravaid meetmeid, mis võetakse vastu koostöös partneritega.
c)

„leping või tehing“ – mis tahes vormis ning mis tahes õiguse alusel tehtav tehing, mis hõlmab kas ühte või mitut lepingut või samalaadset kohustust samade või eri poolte vahel; mõiste „leping“ hõlmab võlakirju, tagatisi või hüvitisi, eriti finantstagatisi ja -hüvitisi, ning krediite, olenemata sellest, kas need on juriidiliselt iseseisvad või mitte, ning iga kaasnevat tingimust, mis tuleneb tehingust või on sellega seotud;
(2)

Nõukogu määrusega (EL) nr 833/2014 jõustatakse teatavad nõukogu otsuses 2014/512/ÜVJP (3) sätestatud meetmed ja keelatakse müüa, tarnida, üle anda või eksportida kahesuguse kasutusega kaupu ja tehnoloogiat isikule, üksusele või asutusele Venemaal või kasutamiseks Venemaal, kui neid kasutatakse või võidakse kasutada sõjalisel otstarbel või sõjalise lõppkasutaja heaks. Samuti on keelatud müüa selliseid kaupu ja tehnoloogiat kindlaksmääratud juriidilistele isikutele Venemaal, anda tehnilist abi ja osutada muid seotud teenuseid ning pakkuda selliste kaupade ja tehnoloogiaga seotud rahastamist ja rahalist abi. Peale selle on määrusega nõutud, et ettevõtjad peavad saama eelneva loa teatava tehnoloogia müügiks, tarnimiseks, üleandmiseks või ekspordiks Venemaa naftatööstusele, ning keelatud on selliste seotud teenuste osutamine, mis on vajalikud nafta uurimiseks ja tootmiseks süvameres ja Arktikas või põlevkiviõli projektides Venemaal, sealhulgas Venemaa majandusvööndis ja mandrilaval. Samuti on keelatud osutada tehnilist abi seoses sõjaliste kaupade ühises Euroopa Liidu nimekirjas loetletud kaupade ja tehnoloogiaga või seoses kõnealuste kaupade tarnimise, tootmise, hoolduse ja kasutamisega. Lisaks on määrusega kehtestatud kapitaliturgudele juurdepääsu piirangud teatavatele Venemaa finantseerimisasutustele.
Riik Nimi TARICi lisakood

Hiina Rahvavabariik ANSHAN CARBON CO., LTD. C735

Hiina Rahvavabariik ASAHI FINE CARBON DALIAN CO., LTD. C736

Hiina Rahvavabariik DALIAN JINGYI CARBON CO., LTD C738

Hiina Rahvavabariik DATONG YU LIN DE GRAPHITE NEW MATERIAL CO., LTD. C739

Hiina Rahvavabariik DECHANG SHIDA CARBON CO., LTD. C740

Hiina Rahvavabariik Fushun Jinly Petrochemical Carbon Co., Ltd. C741

Hiina Rahvavabariik FUSHUN ORIENTAL CARBON CO., LTD. C742

Hiina Rahvavabariik Fushun Xinxinda Furnace Charge Factory C743

Hiina Rahvavabariik Henan Sangraf Carbon Technologies Co., Limited C744

Hiina Rahvavabariik Jiangsu Jianglong New Energy Technology Co., Ltd C746

Hiina Rahvavabariik JILIN CARBON CO., LTD C747

Hiina Rahvavabariik Jilin City Chengxin Carbon Co., Ltd. C748

Hiina Rahvavabariik JILIN CITY ZHAOCHEN CARBON CO., LTD. C749

Hiina Rahvavabariik Kaifeng Pingmei New Carbon Materials Technology Co., Ltd C750

Hiina Rahvavabariik LIAONING SINCERE CARBON NEW MATERIAL CO., LTD C751

Hiina Rahvavabariik LIAOYANG CARBON CO., LTD. C752

Hiina Rahvavabariik LIAOYANG SHOUSHAN CARBON FACTORY C753

Hiina Rahvavabariik LINGHAI HONGFENG CARBON PRODUCTS CO., LTD C754

Hiina Rahvavabariik MEISHAN SHIDA NEW MATERIAL CO., LTD. C755

Hiina Rahvavabariik SHANDONG ASAHI GRAPHITE NEW MATERIAL TECHNOLOGY CO., LTD. C756

Hiina Rahvavabariik SHANDONG BASAN GRAPHITE NEW MATERIAL PLANT C757

Hiina Rahvavabariik SHANXI JUXIAN GRAPHITE NEW MATERIALS CO., LTD. C758

Hiina Rahvavabariik SHANXI SINSAGE CARBON MATERIAL TECHNOLOGY CO., LTD. C759

Hiina Rahvavabariik TIANJIN KIMWAN CARBON TECHNOLOGY AND DEVELOPMENT CO., LTD C760
„916.

Soadat NARZIEVA (Соадат НАРЗИЕВА)

Sünnikoht: Usbekistan Seotud isik: Alisher Usmanov (vend) Kodakondsus: Venemaa Sugu: naine

Soadat Narzieva on Alisher Usmanovi õde; Usmanov on otsuse 2014/145/ÜVJP alusel loetellu kantud Kremli-meelne oligarh, kellel on lähedased sidemed Venemaa presidendi Vladimir Putiniga. Alisher Usmanov on oma õele Soadat Narzievale üle andnud märkimisväärsed varad, sealhulgas on ta teinud ühekordse makse või kingituse summas 3 miljonit USA dollarit. Soadat Narzieval on samuti olnud 27 Šveitsi pangakontot, millel on olnud sadu miljoneid dollareid, mida on võimalik seostada tema venna Alisher Usmanoviga. Samuti on ta olnud seotud kuue offshore-äriühinguga, mille tegevust on võimalik seostada Usmanoviga. Seetõttu on Soadat Narzieva seotud Alisher Usmanoviga, kes on aktiivselt andnud materiaalset või rahalist toetust Krimmi annekteerimise ja Ukraina destabiliseerimise eest vastutavatele Venemaa otsustusõiguslikele isikutele ning toetanud aktiivselt Ukrainat destabiliseerivat Venemaa valitsuse poliitikat.
„1.

Ringlussevõetud plastist materjale ja esemeid, mis on saadud ringlussevõtuprotsessi abil, mis põhineb sobival ringlussevõtutehnoloogial, mille jaoks käesolevas määruses nõutakse ringlussevõtuprotsesside individuaalset luba ja mille kohta on pädevale asutusele esitatud kehtiv taotlus vastavalt määruse (EÜ) nr 282/2008 artiklile 5 või mille kohta on esitatud taotlus vastavalt käesoleva määruse artikli 17 lõikele 1 või artikli 22 lõikele 1 hiljemalt võib turule lasta seni, kuni taotleja võtab oma taotluse tagasi või kuni komisjon võtab vastu otsuse ringlussevõtuprotsessile loa andmise või sellest keeldumise kohta vastavalt artikli 19 lõikele 1.“
„1. Oma positsioonide haldamise kontrolli osana kehtestavad kaubatuletisinstrumentidega kauplemist pakkuvad kauplemiskohad vastutustaseme hetkekuul, nagu on määratletud komisjoni delegeeritud määruse 2022/1301 (4) artikli 2 lõikes 3, ning muudel kuudel, nagu on määratletud delegeeritud määruse 2022/1301 artikli 2 lõikes 4, kauplemiseks kättesaadavaks tehtud kaubatuletisinstrumentidele, mis on füüsiliselt arveldatavad, või mida saab füüsiliselt arveldada.“
(30)

Teatavad finantstooted võivad pakkuda lõppinvestoritele mitmesuguseid alusinvesteeringu võimalusi. On vaja tagada, et lõppinvestoreid teavitatakse selliste toodete võimalikust kestlikkusest ning et finantsturu osalised on kohustatud andma teavet nende võimaluste kohta, mis edendavad keskkonnaalaseid või sotsiaalseid omadusi või mille eesmärk on kestlik investeerimine. Selles teabes tuleks selgitada, et keskkonnaalaseid või sotsiaalseid omadusi edendavate finantstoodete puhul sõltub see, mil määral need tooted kõnealused omadused saavutavad, lõppinvestori valitud selliste võimaluste osakaalust, mis neid omadusi edendavad, ja ajavahemikust, mille jooksul lõppinvestor nendesse võimalustesse investeerib. Samuti peaks esitatud teabes selgitama, et kestliku investeerimise eesmärgiga finantstoodete puhul peab kõigi alusinvesteeringu võimaluste eesmärk olema kestlik investeerimine. On finantstooteid, mis pakuvad lõppinvestoritele mitmesuguseid alusinvesteeringu võimalusi, kusjuures üks või mitu kõnealust alusinvesteeringu võimalust kvalifitseeruvad finantstoodeteks, mis edendavad keskkonnaalaseid või sotsiaalseid omadusi. Täieliku läbipaistvuse nimel on oluline tagada, et teave kõnealuste finantstoodete kohta hõlmaks ka neid võimalusi. On ka finantstooteid, mille puhul üks või mitu alusinvesteeringu võimalust on finantstooted, mille eesmärk on kestlik investeerimine. Sellisel juhul peaks teave nende toodete kohta hõlmama ka neid võimalusi. On ka finantstooteid ühe või mitme alusinvesteeringu võimalusega, mille eesmärk on kestlik investeerimine, kuid mis ei ole finantstooted määruse (EL) 2019/2088 artikli 2 punkti 12 tähenduses. Kuna need võimalused kuuluvad määruse (EL) 2019/2088 kohaldamisalasse kuuluva üldise finantstoote alla ja nende eesmärk on kestlik investeerimine, on asjakohane nõuda miinimumteabe esitamist nende kestliku investeerimise eesmärgi kohta.
„b)

alates 30. detsembrist 2025 kuni 28. detsembrini 2027: 350 mg/kg või kui see on suurem, siis nende ainete summaarne sisaldus, kui need esinevad segudes või toodetes, nagu see on esitatud I lisa neljanda veeru punktis 2 ainete tetrabromodifenüüleetri, pentabromodifenüüleetri, heksabromodifenüüleetri, heptabromodifenüüleetri ja dekabromodifenüüleetri jaoks.“
KOMISJONI MÄÄRUS (EL) 2022/18,

4. jaanuar 2022,

millega Prantsusmaa lipu all sõitvatele laevadele kehtestatakse põhjapoolse pikkuim-tuuni püügi keeld Atlandi ookeanis 5° põhjalaiusest põhja pool

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2021/92 (2) on kehtestatud kvoodid 2021. aastaks.

Komisjonile esitatud teabe kohaselt on põhjapoolse pikkuim-tuuni varu püük Atlandi ookeanis 5° põhjalaiusest põhja pool Prantsusmaa lipu all sõitvate või Prantsusmaal registreeritud laevade puhul ammendanud 2021. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Prantsusmaa lipu all sõitvatel või Prantsusmaal registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
Mina, allakirjutanu, … (importija nimi, aadress ja täielikud andmed) olles vastutav I osas kirjeldatud liittoodete saadetise liitu toomise eest, kinnitan, et liittooted, millele on lisatud käesolev kinnitus: 1. Vasavada Euroopa Parlamendi ja nõukogu määruse (EL) 2017/625 (A) artikli 126 lõikes 2 osutatud kohaldatavatele nõuetele; 2. ei vaja ladustamist ega transportimist kontrollitud temperatuuril; 3. ei sisalda muud töödeldud liha kui želatiini, kollageeni või määruse (EÜ) nr 853/2004 (B) III lisa XVI jaos osutatud kõrgrafineeritud tooteid; 4. sisaldavad järgmisi taimset päritolu koostisosi ja töödeldud loomseid saadusi(2): …; 5. sisaldavad töödeldud loomseid saadusi, mille suhtes kehtivad määruse (EÜ) nr 853/2004 III lisas esitatud nõuded ja mis on pärit järgmis(t)est heakskiidetud ettevõttest (ettevõtetest)(3): …; 6. sisaldavad töödeldud loomseid saadusi, mis on pärit kolmandatest riikidest või nende piirkondadest, kust on lubatud liitu eksportida kõiki komisjoni otsuses 2011/163/EL (C) loetletud töödeldud loomseid saadusi; 7. on pärit kolmandatest riikidest või nende piirkondadest, kust on liidu loomatervishoiu- ja rahvatervisenõuete alusel lubatud liitu eksportida lihatooteid, piimatooteid, ternespiimapõhiseid tooteid, kalandustooteid või munatooteid ja mis on vähemalt ühe sellise loomse saaduse puhul kantud loeteludesse vastavalt komisjoni rakendusmäärusele (EL) 2021/405 (D) ja komisjoni rakendusmäärusele (EL) 2021/404 (E); 8. on toodetud ettevõttes, mis vastab hügieenistandarditele, mis on tunnistatud samaväärseks Euroopa Parlamendi ja nõukogu määruses (EÜ) nr 852/2004 (F) nõutud standarditega; 9. on toodetud tingimustel, millega tagatakse vastavus Euroopa Parlamendi ja nõukogu määruses (EÜ) nr 396/2005 (G) sätestatud pestitsiidide jääkide piirnormidele ja komisjoni määruses (EÜ) nr 1881/2006 (H) sätestatud saasteainete piirnormidele; 10. sisaldavad piimatooteid, mis vastavad järgmistele tingimustele: (4)(5) kas need ei ole läbinud komisjoni delegeeritud määruse (EL) 2020/692 (I) XXVII lisas esitatud riske maandavat eritöötlust; (4)(6) või need on läbinud delegeeritud määruse (EL) 2020/692 XXVII lisa A või B veerus esitatud riske maandava eritöötluse; (4)(7) või need on läbinud riske maandava eritöötluse, mis on samaväärne vähemalt ühe delegeeritud määruse (EL) 2020/692 XXVII lisa B veerus esitatud töötlusega; 11. sisaldavad munatooteid, mis on läbinud riske maandava eritöötluse, mis on samaväärne vähemalt ühe delegeeritud määruse (EL) 2020/692(4) XXVIII lisa tabelis esitatud töötlusega. Märkused Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes sama protokolli 2. lisaga, hõlmavad käesoleva kinnituse viited Euroopa Liidule Ühendkuningriiki seoses Põhja-Iirimaaga.
2)

Määruse (EÜ) nr 881/2002 I lisas lisatakse pealkirja „Juriidilised isikud, rühmitused ja üksused“ alla järgmine kanne: „Jund Al-Khilafah in Tunisia (JAK-T) (algupärane kirjaviis: جند الخلافة في تونس) (teise nimega: a) ISIL-Tunisia; b) ISIL-Tunisia Province; c) Soldiers of the Caliphate; d) Jund al-Khilafa; e) Jund al Khilafah; f) Jund al-Khilafah fi Tunis; g) Soldiers of the Caliphate in Tunisia; h) Tala I Jund al-Khilafah; i) Vanguards of the Soldiers of the Caliphate; j) Daesh Tunisia; k) Ajnad). Muu teave: asutatud 2014. aasta novembris. Seotud Iraagi ja Levanti Islamiriigiga, mis on loetellu kantud kui Al-Qaida in Iraq. Artikli 7d lõike 2 punktis i osutatud kuupäev: 29.12.2021.“
14)

Määruse (EÜ) 767/2009 artikli 15 punktis g on koostoimes sama määruse I lisa punktiga 6 ette nähtud märgistamisnõuded niiskusesisalduse kohta. Sama määruse artikli 16 lõike 1 punktis b on koostoimes sama määruse V lisaga ette nähtud märgistamisnõuded muude analüütiliste koostisosade kohta. Peale selle tuleb määruse (EÜ) nr 767/2009 I lisa punkti 5 kohaselt esitada märgistusel soolhappes lahustumatu tuha sisaldus, kui see on suurem kui 2,2 % üldjuhul või teatavate söödamaterjalide puhul siis, kui see ületab selle määruse V lisa asjaomases jaos sätestatud taset. Mõned C osa söödamaterjalide loetelu kanded erinevad nendest nõuetest järgmises: a) C osa söödamaterjalide loetelus analüütilisi koostisosi käsitlev kohustuslik teave asendab määruse (EÜ) nr 767/2009 V lisa asjaomases jaos ettenähtud kohustusliku teabe; b) kui C osa söödamaterjalide loetelus on kohustusliku teabe veerg täitmata jäetud selliste analüütiliste koostisosade osas, millest oleks määruse (EÜ) nr 767/2009 V lisa asjaomase jao kohaselt tulnud teatada, ei tule ühtki neist koostisosadest kanda märgisele. Kui soolhappes lahustumatu tuha sisaldus on suurem kui 2,2 %, tuleb see siiski märkida ka juhul, kui osa söödamaterjalide loetelus ei ole sisalduse taset ette nähtud; c) kui C osa söödamaterjalide loetelu kohustusliku teabe veerus on kehtestatud üks või enam konkreetset niiskusesisalduse taset, kohaldatakse määruse (EÜ) nr 767/2009 I lisa punktis 6 ettenähtud taseme asemel neid tasemeid. Kui niiskusesisaldus on väiksem kui 14 %, ei ole selle deklareerimine kohustuslik. Kui kõnealuses veerus ei ole konkreetset niiskusesisaldust ette nähtud, kohaldatakse määruse (EÜ) nr 767/2009 I lisa punkti 6.
(9)

Rakendusmääruse (EL) 2020/761 artikli 72 lõikes 6 on sätestatud, et kogust väljendatakse täisühikutes, ümardatuna ülespoole. Selleks et tagada kooskõla ümardamiseeskirjadega, mis on sätestatud komisjoni delegeeritud määruse (EL) 2015/2446 (8) D lisa II jaotise 6. rühmas (kauba identifitseerimine) ja komisjoni rakendusmääruse (EL) 2016/1239 (9) artikli 8 lõike 2 punktis a, tuleks kolmandate riikide poolt teatavate tariifikvootide haldamiseks välja antud autentsussertifikaatides ja IMA 1 (inward monitoring arrangement) sertifikaatides märkida kogus, mille puhul neid kasutatakse, ümardatuna kilogrammideni.
(15)

Vastuseks komisjoni taotlusele esitas Euroopa Ravimiamet (EMA) 8. septembril 2021 teadusliku analüüsi titaandioksiidi (E 171) ravimites kasutamise tehnilise otstarbe, selle asendamise teostatavuse ning alternatiivide leidmise võimalike tähtaegade kohta. EMA märkis oma järeldustes, et kuigi titaandioksiidil on mitmeid funktsioone, kasutatakse seda ravimites peamiselt värvaine ja hägustava ainena. Samuti rõhutas ta, et titaandioksiidi kasutatakse sageli mitmes olulises ravimis, mida manustatakse suukaudselt tahkes ja pooltahkes ravimivormis. EMA tõstis ka esile, et tehnilisest seisukohast peaks olema võimalik leida alternatiive titaandioksiidi (E 171) nii värvainena kui ka muul otstarbel sisaldavate katete asendamiseks. Samas rõhutas ta, et selle teostatavus ei ole praeguses etapis kinnitust leidnud, sest titaandioksiidi (E 171) asendamine mõjutaks negatiivselt ravimite kvaliteeti, ohutust ja tõhusust. EMA toonitas vajadust alternatiive hoolikalt hinnata, eelkõige selleks, et tagada nende kokkusobivus üksikute ravimite eri komponentidega. Titaandioksiidi (E 171) asendamine lubatud ravimites eeldaks individuaalset läbivaatamist ja hindamist, mis võib nõuda bioekvivalentsusuuringuid. Lisaks jõudis EMA järeldusele, et praeguses etapis on raske soovitada täpset üleminekuperioodi ravimites kasutatava titaandioksiidi (E 171) asendamiseks, kuna iga üksiku ravimi formulatsiooni muutmine võib võtta mitu aastat, sõltuvalt formulatsiooni muutmise keerukusest ja vajalikest uuringutest. EMA rõhutas, et pidades silmas selle abiaine kasutamise ulatust ja mõjutatud toodete hulka ning võttes arvesse ülemaailmseid tarneahelaid, põhjustaks titaandioksiidi (E 171) asendamise nõue peaaegu kindlasti märkimisväärse ravimite nappuse liidu turul.
(4)

Võttes arvesse asjaolu, et ürituste ja kogumiskeskuses kogumise vahel on olemas sarnasus, on asjakohane kehtestada samaväärsed nõuded kolmandate riikide või territooriumide kogumiskeskuste suhtes kohaldatavate nõuetega, mis on sätestatud delegeeritud määruse (EL) 2020/692 artikli 20 lõike 2 punktis b ning põhinevad liidus kohaldatavatel nõuetel, mis on sätestatud komisjoni delegeeritud määruses (EL) 2019/2035 (3).
(2)

Äriühing Oyama Bicycles (Taicang) Co., Ltd (edaspidi „Oyama“), mille TARICi (3) lisakood on B773 ja mille suhtes kohaldatakse individuaalset dumpinguvastast tollimaksumäära 0 %, teatas komisjonile, et tulenevalt äritegevuse arendamise vajadusest muutis ta oma nime, mis on nüüd Oyama Technology (Jiangsu) Co., Ltd, ja lisas äritegevusse täiendava valdkonna „mootorite ja nende kontrollisüsteemide uurimine ja arendamine“. Pärast nimemuutust (4) palus kõnealune äriühing 23. novembril 2020 komisjonilt kinnitust, et nimemuutus ei mõjuta tema õigust individuaalsele dumpinguvastasele tollimaksule, mida tema suhtes kohaldati eelmise nime all.
(4)

Komisjoni rakendusmäärusega (EL) 2021/404 (6) on kehtestatud selliste kolmandate riikide, territooriumide või nende tsoonide loetelud, kust on lubatud liitu tuua delegeeritud määruse (EL) 2020/692 kohaldamisalasse kuuluvaid loomaliike ja -kategooriaid. Eelkõige on kõnealuse rakendusmääruse II lisa 1. osas sätestatud selliste kolmandate riikide, territooriumide või nende tsoonide loetelu, millest on lubatud liitu tuua kabiloomi. Kõnealuse lisa 4. osas on sätestatud teatavad loomatervise tagatised, mida võib kooskõlas määruse (EL) 2016/429 artikliga 237 määrata teatavatele kolmandatele riikidele, territooriumidele või nende tsoonidele. Seoses loomaterviseriskidega, mida võib endast kujutada selliste liidust pärit kabiloomade liikumine, kes viiakse kolmandasse riiki või territooriumile ja seejärel tuuakse viivitamata tagasi liitu, peaks delegeeritud määruse (EL) 2020/692 artiklis 177 sätestatud võimalus tuua sellised kabiloomad pärast väljaspool liitu korraldatud üritustel osalemist tagasi liitu piirduma teatavate kolmandate riikide ja territooriumidega, kes esitavad vajalikud tagatised. Seepärast tuleks seda võimalust kirjeldada loomatervise tagatisena rakendusmääruse (EL) 2021/404 II lisa 4. osas ning see peaks piirduma kõnealuse lisa 1. osas teatavate kolmandate riikide või territooriumidega, kust on lubatud liitu tuua kabiloomi.
(2)

Äriühing Ninghai Organic Chemical Factory, TARICi (3) lisakood A689, kelle suhtes kohaldatakse individuaalset dumpinguvastast tollimaksumäära 8,3 %, teatas komisjonile 3. juunil 2021, et ta on muutnud oma nime, mis on nüüd Ningbo Jinzhan Biotechnology Co., Ltd.
(5)

Seepärast on vaja kohandada määruse (EL) nr 1307/2013 II ja III lisa nii, et otsetoetuste iga-aastased riiklikud ülemmäärad ja iga-aastased netoülemmäärad kajastaksid otsuseid, mille on teinud Belgia, Bulgaaria, Tšehhi, Taani, Saksamaa, Eesti, Iirimaa, Kreeka, Hispaania, Prantsusmaa, Horvaatia, Itaalia, Läti, Luksemburg, Ungari, Malta, Madalmaad, Poola, Portugal, Slovakkia ja Soome.
(8)

Rakendusmääruse (EL) 2021/404 IX lisa 1. osa tabelis on esitatud selliste kolmandate riikide või territooriumide või nende tsoonide loetelu, millest on lubatud liitu tuua veiste paljundusmaterjali saadetisi. Kõnealuse tabeli kuuendas veerus, kus on esitatud loomatervise tagatised, tuleks parandada Kanadat, Ühendkuningriiki ning Briti krooni sõltkondi Mani saart ja Jerseyt käsitlevaid kandeid seoses Ühendkuningriigi tsoonide kirjeldusega, mis on esitatud rakendusmääruse (EL) 2021/404 II lisa 1. osa tabeli teises veerus, ning Kanada, Ühendkuningriigi ja nimetatud Briti krooni sõltkondade asjakohaste loomatervise tagatistega, et kajastada rakendusmääruse (EL) 2021/404 II lisa 1. osa tabeli seitsmendas veerus esitatud loomatervise tagatisi Brucella abortus’e, B. melitensis’e ja B. suis’i nakkuse, Mycobacterium tuberculosis’e kompleksi (M. bovis, M. caprae, M. tuberculosis) nakkuse, epizootilise hemorraagia viiruse nakkuse ja veiste enzootilise leukoosi korral; lisaks tuleks muuta Ühendkuningriiki käsitlevat kannet seoses sellega, et liit on kinnitanud lammaste katarraalse palaviku viirusest (serotüübid 1–24) põhjustatud nakkuse puudumist kõnealuses kolmandas riigis. Samuti tuleks asjaomaste loomatervise tagatiste kirjeldus ja liidu kinnitus lisada rakendusmääruse (EL) 2021/404 IX lisa 2. ja 4. osa tabelitesse. Seepärast tuleks rakendusmääruse (EL) 2021/404 IX lisas Kanadat, Ühendkuningriiki ning Briti krooni sõltkondi Mani saart ja Jerseyt käsitlevaid kandeid vastavalt parandada ja muuta.
(2)

Rakendusmääruse (EL) 2021/403 I lisa 18. peatükis on esitatud loomatervise/ametliku sertifikaadi näidis vähem kui 20 kodulinnuisendi, kelle hulka ei kuulu silerinnalised linnud, või vähem kui 20 kodulindude haudemuna, mis ei hõlma silerinnaliste lindude haudemune, liikumiseks liikmesriikide vahel (näidis „POU-INTRA-LT20“). Delegeeritud määruse (EL) 2020/688 artiklit 37 muudeti hiljuti komisjoni delegeeritud määrusega (EL) 2021/1706, (6) et teha erand selliste saadetiste veoks, mis sisaldavad vähem kui 20 ööpäevast kodulinnutibu (v.a silerinnaliste lindude tibud), kes on koorunud haudemunadest, mis on liitu toodud kolmandast riigist või kolmandalt territooriumilt või selle tsoonist. See muudatus peaks kajastuma kõnealuses loomatervise/ametliku sertifikaadi näidises. Seepärast tuleks rakendusmääruse (EL) 2021/403 I lisa 18. peatükki vastavalt muuta.
(1)

Komisjoni delegeeritud määrusega (EL) 2019/625 (3) on sätestatud kolmandatest riikidest või nende piirkondadest pärit teatavate inimtoiduks ettenähtud loomade ja kaupade saadetiste liitu sisenemise nõuded, et tagada nende vastavus määruse (EL) 2017/625 artikli 1 lõike 2 punktis a osutatud toiduohutust käsitlevate normidega kehtestatud kohaldatavatele nõuetele või vähemalt samaväärseks tunnistatud nõuetele. Eelkõige kehtib nende kaupade ja loomade liitu sisenemise suhtes nõue, et need peavad olema pärit kolmandast riigist või selle piirkonnast, mis on kantud loetellu vastavalt määruse (EL) 2017/625 artikli 126 lõike 2 punktile a.
Artikkel 2

Keelud

1. Leedu lipu all sõitvatel või Leedus registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Eelkõige on keelatud kõnealuse kalavaru püügi eesmärgil seda otsida ja püügivahendit vette lasta, paigaldada, vedada või haalata.